'स्वच्छ भारत अभियान' में अहम योगदान दे रही 87 साल की बुजुर्ग महिला का नाम राक्खी है। उनका घर जम्मू-कश्मीर के ऊधमपुर में बादली नाम के गांव में है। इस उम्र में भी उन्होंने जिस जज्बे से खुद टॉयलेट बनाना शुरू किया, वो गांव के लिए रोल मॉडल बन गई हैं। उन्होंने टॉयलेट बनाने की शुरूआत उस समय की, जब जिला प्रशासन की टीम ने उनके गांव में 'स्वच्छ भारत अभियान' को लेकर कैंप लगाया। उन्होंने ग्रामीणों को इस बारे में शिक्षित किया। 87 वर्षीय राक्खी ने इसी कैंप के बाद इस मोर्चे में जुटने की योजना बनाई।